gl gl gl en gl gl ja en ca gl en gl en ru en gl gl gl gl gl en gl it gl gl gl it gl pt gl gl gl gl gl vi gl gl gl gl gl gl gl gl gl vi gl gl gl pt pt gl gl gl gl gl gl es gl gl gl gl gl en gl gl gl gl gl gl gl gl lt de gl gl gl gl pt gl gl gl gl gl pt es gl gl gl gl fr en gl ceb en gl ca gl gl gl gl gl en pt ca gl gl
Liberdade con cargos para o condutor detido polo accidente mortal de Meis - G24
O arrestado, de 49 anos e con domicilio en Suíza, deu positivo en cocaína
O Porsche que manexaba invadiu o carril contrario e bateu contra a moto das vítimas
No sinistro morreu unha muller de 28 anos e outra, de 48, quedou ferida de gravidade
O detido conducía un Porsche que invadiu o carril contrario
G24.gal 17/09/2022 11:39 Última actualización 17/09/2022 21:06
O condutor detido este sábado como suposto responsable do accidente mortal de Meis quedou en liberdade con cargos. O home pasou a disposición xudicial nos xulgados de Cambados.
No sinistro, ocorrido este venres na estrada PO-531 que une Vilagarcía con Pontevedra, faleceu unha motorista e resultou ferida grave a súa acompañante.
O arrestado, veciño de Suíza, de 49 anos, deu positivo en cocaína nun primeiro test en saliva que deberá revalidarse con análise de sangue.
Impútanselle os delitos de homicidio por imprudencia grave, lesións graves -tamén por imprudencia- e contra a seguridade viaria, segundo fontes do instituto armado.
As investigacións apuntan a que o condutor invadiu o carril contrario co seu coche, modelo Porsche 911, e provocou a colisión coa motocicleta que circulaba en sentido contrario. Os vestixios do accidente apuntan cara ao exceso de velocidade.
Na moto viaxaban a condutora, natural do Brasil, de 28 anos, que morreu no lugar dos feitos, e a súa acompañante, veciña de Caldas, de 48, que sufriu feridas de gravidade. A muller, tía da falecida, foi trasladada ao hospital Montecelo. O seu prognóstico é reservado.
O accidente tivo lugar ás 21:15 horas deste venres no quilómetro 14,700 da estrada PO-531, ao seu paso pola parroquia de Santa María de Paradela, no municipio pontevedrés de Meis.
O Grupo de Investigación e Análise de Tráfico da Garda Civil de Pontevedra foi o encargado de instruír as dilixencias deste sinistro. Agora traballan para tentar esclarecer as causas.
Imaxe do accidente ocorrido na estrada PO-531
Falece un motorista en Mugardos ao caer do seu vehículo
En liberdade o condutor que atropelou mortalmente un motorista de 50 anos en Lugo
Falece un mozo de 27 anos ao chocaren dous vehículos en Castro de Rei
Falece unha motorista de 52 anos tras bater contra un coche en Poio
Contido con Xeográficas Galicia .
Manifestación dos traballadores de Ence para esixir a permanencia da factoría
Catro presidentes autonómicos comparten na Toxa ideas sobre demografía e fiscalidade
Comisan 150 kg de hachís nun operativo en Tui
O xuíz non imputará por encubrimento o sobriño do patrón do Villa de Pitanxo
Síguenos en redes sociais
Aviso legal e Política de Privacidade